În cazul în care Biblioteca nu deţine în fondurile sale
publicaţiile solicitate de utilizator iar acesta nu are acces direct la
bibliotecile care deţin publicaţiile ce îl interesează, bibliotecarul îl
informează pe utilizator asupra posibilităţilor de a consulta anumite
publicaţii prin împrumut interbibliotecar. La cererea utilizatorului,
Biblioteca va face demersurile necesare. Pentru a obţine publicaţiile
solicitate, utilizatorii trebuie să completeze o cerere şi să prezinte permisul
de intrare valabil (vizat pe anul în curs) la sectorul de Relaţii cu Publicul
şi Împrumut.